87.		Žiadosť o náhradu škody na odložených veciach (§ 193 ZP)
Ján Hladký, Stodolova ul. č. 2, 010 01 Žilina
ABC, s.r.o. 
Ružová ul. č. 10
010 01 Žilina
Žilina 12. 5. 2022
Vec:	Žiadosť o náhradu škody
V súlade s ustanovením § 193 ods. 2 ZP Vám oznamujem, že dňa 10. 5. 2022 som po príchode z obeda do práce zistil, že dvere mojej kancelárie sú vypáčené a boli mi odcudzené veci: sako, taška a 89 eur v hotovosti, v celkovej hodnote 390 eur.. 
Pretože som veci odložil na mieste, kde sa obvykle ukladajú, požadujem náhradu vzniknutej škody. 
Ján Hladký
Poznámka
Zamestnávateľ zodpovedá za škodu na veciach, ktoré si u neho zamestnanec odložil pri plnení pracovných úloh alebo v priamej súvislosti s ním na mieste na to určenom. Ak nie je také miesto určené, potom na mieste, kde sa obvykle odkladajú. 
Za veci, ktoré sa obvykle do práce nenosia (šperky, vyššia mena peňazí a pod.) zamestnávateľ zodpovedá, ak ich prevzal do úschovy (trezor). Ak ich neprevzal do osobitnej úschovy, zodpovedá len do výšky 165,97 eura. 
Nárok na náhradu škody zaniká, ak zamestnanec o nej písomne neupovedomil zamestnávateľa bez zbytočného odkladu, najneskôr v lehote 15 dní odo dňa, keď sa o škode dozvedel (§ 193 ZP).